- Der findes ikke et ulvesikkert hegn, der er flytbart. Jeg bliver ved med at flytte fårene, og ulven flytter med. Jeg har prøvet mange forskellige ting, og lige lidt hjælper det. Jeg er godt nok træt af det, siger han.

En vildtkonsulent blev tilkaldt for at tage prøver, der skal afsløre, om der er tale om endnu et ulveangreb. Hvis det er tilfældet, vil det være mellem fire og fem gange, at ulve har angrebet Morten Thøgersens fårebestand, og han er ved at være frustreret.

- 18 får er blevet bidt i ihjel, og jeg har så selv efterfølgende måtte aflive seks, så ialt 24 er blevet slået ihjel, siger Morten Thøgersen.

Ulfborg: Fåreavler Morten Thøgersens lørdag gik ikke helt som han havde håbet. Ved middagstid blev han ringet op af nogle jægere, der synes, at det så forkert ud inde ved hans får, der gik på marken mellem Nissum Fjord og Ulfborg.

Og så er han træt af Miljøstyrelsen, som han mener, har et ansvar i de efterhånden mange sager om ulveangreb, som de ikke tager.

- Jeg mangler et hold, der kan komme og hjælpe mig med at rydde op efter et ulveangreb, for det er noget, der tager tid og suger energi, siger Morten Thøgersen.

- Miljøstyrelsen gør ingenting, synes jeg, og jeg er ved at være træt af det. Som jeg ser det, bør det være Miljøstyrelsen, der kommer herud og hjælper mig med at rydde op.

Erfaring fra tidligere besøg fra ulven fortæller Morten Thøgersen, at han over de næste 14 dage vil miste flere får. For med en så tyk pels, særligt på de sorte får, kan det være svært at se, om fårene har bid. Indtil videre har Morten Thøgersen mistet omkring 90 får til ulven.

Indtil videre vides det ikke, om der er tale om en ulv, eller et andet dyr. Vildtkonsulenten har taget prøver fra bidene, og de skal nu sendes til Tyskland, hvor de skal analyseres. Det tager op til seks uger.

- Men vildtkonsulenten sagde, at det lignede noget han havde set før. Selv er jeg ikke i tvivl om, at det er en ulv, siger Morten Thøgersen.

Fårene, der blev bidt i denne omgang, var midtdrægtige, hvilket betyder, at de om tre måneders tid ville have født påskelam.

- Så nu bliver bestanden endnu mindre, siger Morten Thøgersen.

- Jeg ved ikke hvad jeg skal gøre. Jeg kan jo bare vente på, at den kommer igen.